Colt M1877

KinnigBro orinDoareRevolver un-ober ha daou-oberMunisionoù.32 Long Colt (Rainmaker).38 Long Colt (Lightning).41 Long Colt (Thunderer)ProduerColtBloavezh krouidigezh1877Mare produiñ1877 - 1909Niver produet166.849Perzhioù teknikelStumm ThundererMas0,680 kgHirder230 mmHirder ar c'hanol112 mmEndalc'hTaboulin 6 tennLezennRummad e Bro-C'hallB
Ar Colt Model 1877 a zo ur revolver produet etre 1877 ha 1909 gant an embregerezh stadunanat Colt. Gellet a rae bezañ kambret evit tri munision disheñvel : .32 Long Colt (anvet Rainmaker war-lerch gant gwerzherien), .38 Long Colt (Lightning) pe .41 Long Colt (Thunderer). Ar revolver kentañ dezhañ ur blatinenn daou-ober produet a-yoc'h e voe en Istor. Gellet a rae tennañ e mod un-ober ivez.

Pourveziet eo ar Colt M1877 gant un daboulin 6 tenn, ha gwerzhet e veze gant hirderioù kanolioù disheñvel eus 1½ da 7½ meutad. E wikefre oa brudet evit bezañ luzietoc'h evit hini revolverioù all eus ar memes mare, ha bresk e oa hervez tennerien zo. Abalamour da se e voe lesanvet gant lod Gunsmith's favorite ("Hini muiañ-karet an armeurer") er Stadoù-Unanet. Ouzhpenn 166.000 skouerenn anezhañ a voe produet TFB Armorer's Bench: Commentary on The Colt 1877 Revolvers, The Firearm Blog, 23/10/2022 (lennet d'ar 01/07/2025).

Lakaet e voe er servij er Morlu stadunanat er c'halibr .41 Colt New Double Action Lightning, Arme et Passion (lennet d'an 01/07/2025). Implijet e voe gant rancherien, tud diwar ar maez ha torfedourien dreist-holl. Tennerien vrudet evel Doc Holliday, Billy the Kid pe John Wesley Hardin o dije graet gant Colt M1877.

 Er sevenadur 
 Ur Colt M1877 hag ur Colt Single Action Army zo etre daouarn Doc Holliday (c'hoariet gant Val Kilmer) er film Tombstone (1993) FITZPATRICK Brad, Fun Friday: The Making of "Tombstone", NRA Family, 17/06/2022 (lennet d'ar 01/07/2025).

 Daveennoù 

Rummad:Revolverioù
Rummad:Armoù SUA